1982L0894 — SL — 25.03.2004 — 010.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 21. decembra 1982 o prijavljanju živalskih boleznih v Skupnosti (82/894/EGS) (UL L 378, 31.12.1982, p.58)

spremenjena z:





spremenjena z:







(*) Ta akt ni bil nikoli objavljen v slovenščini.









▼B

DIREKTIVA SVETA

z dne 21. decembra 1982

o prijavljanju živalskih boleznih v Skupnosti

(82/894/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe, ob upoštevanju predloga Komisije, ob upoštevanju mnenja Evropskega parlamenta ( 1 ), ob upoštevanju mnenja Ekonomsko-socialnega odbora ( 2 ), ker je Skupnost objavila uredbe v zvezi z zdravstvenimi zahtevami za trgovanje med državami članicami z govedom in prašiči, svežim mesom, svežim perutninskim mesom in mesnimi izdelki; ker pojav ali prisotnost določenih nalezljivih živalskih bolezni pomeni nevarnost za čredo Skupnosti, zlasti zaradi njihove širitve kot posledica trgovanja med državami članicami; ker so hitri in točni podatki bistveni za uporabo različnih varnostnih ukrepov, predvidenih v uredbah Skupnosti; ker mora vsaka država članica uradno obvestiti vse druge države članice in Komisijo o izbruhu ali prenehanju nekaterih živalskih bolezni na svojem ozemlju v skladu s členom 9 Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti ( 3 ), kakor je bila nazadnje spremenjena z Direktivo Sveta 80/1274/EGS ( 4 ); s členom 11 Direktive Sveta 71/118/EGS z dne 15. februarja 1971, ki obravnava zdravstvene težave, ki vplivajo na trgovino s svežim perutninskim mesom ( 5 ), kakor je bila nazadnje spremenjena z Direktivo Sveta 80/216/EGS ( 6 ); s členom 7 Direktive Sveta 72/461/EGS z dne 12. decembra 1972 o zdravstvenih težavah, ki vplivajo na trgovino s svežim mesom med državami članicami ( 7 ), kakor je bila nazadnje spremenjena z Direktivo Sveta 80/1099/EGS ( 8 ), in s členom 7 Direktive Sveta 80/215/EGS z dne 22. januarja 1980 o zdravstvenih težavah živali, ki vplivajo na trgovino z mesnimi izdelki med državami članicami ( 9 ), kakor je bila nazadnje spremenjena z Direktivo Sveta 80/1100/EGS ( 10 ); ker je treba postopek prijavljanja živalskih bolezni, o katerih je treba obveščati druge, posebej določiti; ker bi bilo zlasti treba redno preverjati razmere na področju bolezni po posameznih državah članicah; ker bo glede na izkušnje, pridobljene pri prej navedenem prijavljanju, prilagoditev tehničnim potrebam v skladu s postopkom, ki zahteva tesno sodelovanje med državami članicami in Komisijo, SPREJEL NASLEDNJO DIREKTIVO:







Člen 1

1. Ta direktiva se nanaša na prijavljanje:

— izbruha katere koli bolezni, naštete v Prilogi I,

— o ukinitvi omejitev v zvezi z izbruhom katere koli bolezni, naštete v Prilogi I, po izkoreninjenju bolezni zadnjega izbruha živalskih bolezni.

2. Ta direktiva se uporablja brez poseganja v posebne določbe glede prijavljanja v zvezi z uskladitvijo izkoreninjenja in/ali profilakso živalskih bolezni.

Člen 2

Za namene te direktive:

(a) „gospodarstvo“ pomeni vsak obrat (kmetijski ali drugi), ki se nahaja na ozemlju države članice, kjer imajo ali redijo živali;

(b) „primer“ pomeni uradno potrditev katere koli bolezni, naštete v Prilogi I, pri katerikoli živali ali truplu živali;

(c) „izbruh“ pomeni posestvo ali kraj na ozemlju Skupnosti, kjer se zbirajo živali in kjer je bil uradno potrjen en ali več primerov;

(d) „primarni izbruh“ pomeni izbruh, ki epizootiološko ni povezan s predhodnim izbruhom na istem območju države članice, kot je opredeljen v členu 2 Direktive 64/432/EGS, ali prvi izbruh na drugem območju iste države članice.

Člen 3

1. Vsaka država članica v 24 urah neposredno uradno obvesti Komisijo in druge države članice:

— o primarnem izbruhu katere koli bolezni, naštete v Prilogi I, ki je bil potrjen na njenem ozemlju;

— o ukinitvi omejitev na njenem ozemlju v zvezi z izbruhom katere koli bolezni, naštete v Prilogi I, po izkoreninjenju zadnjega izbruha bolezni.

2. Prijava, omenjena v odstavku 1, zajema podatke, označene v Prilogi II, ki se sporočijo po teleksu.

3. V primeru klasične prašičje kuge veljajo za zadostne podatki, zagotovljeni po Direktivi Sveta 80/217/EGS z dne 22. januarja 1980 o uvedbi ukrepov Skupnosti za nadzor nad klasično prašičjo kugo ( 11 ), kakor je bila nazadnje spremenjena z Direktivo 80/1274/EGS ( 12 ).

Člen 4

1. Brez poseganja v določbe iz člena 1(2), vsaka država članica neposredno prijavi Komisiji najkasneje na prvi delovni dan v tednu sekundarne izbruhe katere koli bolezni, naštete v Prilogi I, ki so bili potrjeni na njenem ozemlju.

V prej navedeno prijavo se zajame čas do preteklega konca tedna do nedelje ob polnoči.

Komisija med seboj poveže različne podatke, ki jih pošlje veterinarskim centralam posameznih držav članic.

2. Če Komisija ne prejme nobenih podatkov, pomeni, da v času, navedenem v drugem pododstavku odstavka 1, ni prišlo do sekundarnih izbruhov.

3. Prijave iz odstavka 1 zajemajo podatke, navedene v Prilogi II, ki se sporočijo po teleksu.

Člen 5

1. Zakonsko predpisana oblika pošiljanja podatkov, predvidenih v Prilogi II, se uvede v skladu s postopkom, določenim v členu 6 pred datumom začetka izvajanja te direktive.

2. V skladu s postopkom, določenim v členu 6, se lahko odloči:

— da se prilogi dopolnita ali spremenita,

— da se ne glede na člen 4 področje uporabe, vsebina in pogostost prijavljanja začasno spremenijo glede na zadevno bolezen in njen poseben epizootiološki razvoj.

▼M8

Člen 6

1. Komisiji pomaga Stalni odbor za prehranjevalno verigo in zdravje živali, ustanovljen s členom 58 Uredbe (ES) št. 178/2002 ( 13 ).

2. Pri sklicevanju na ta člen se uporabljata člena 5 in 7 Sklepa 1999/468/ES ( 14 ).

Obdobje iz člena 5(6) Sklepa 1999/468/ES znaša tri mesece.

3. Odbor sprejme svoj poslovnik.

▼B

Člen 7

Države članice sprejmejo zakone in druge predpise, potrebne za uskladitev s to direktivo, najkasneje do 1. januarja 1984 in o tem takoj obvestijo Komisijo.

Člen 8

Ta direktiva je namenjena državam članicam.

▼M9









PRILOGA I

Bolezni, ki jih je treba prijaviti

Konjska kuga

Afriška prašičja kuga

Aviarna influenca

Bolezen modrikastega jezika

Bovina spongiformna encefalopatija

Klasična prašičja kuga

Pljučna kuga govedi

Spolna kuga konj

Enzootični encefalomielitis (vseh tipov, vključno z venezuelskim encefalomielitisom kopitarjev)

Infekciozna anemija kopitarjev

Slinavka in parkljevka

Smrkavost

Infekciozna hematopoetska nekroza

Infekciozna anemija lososov

Vozličasti dermatitis

Atipična kokošja kuga

Kuga drobnice

Nalezljiva ohromelost prašičev

Mrzlica doline Rift

Goveja kuga

Osepnice ovac in koz (Capripox)

Mali panjski hrošč (Aethina tumida)

Vezikularna bolezen prašičev

Pršica Tropilaelaps

Vezikularni stomatitis

Virusna hemoragična septikemija









PRILOGA II

Informacije, ki jih je treba predložiti ob prijavi, zahtevani v členih 3 in 4, v zvezi s primarnimi in sekundarnimi izbruhi bolezni, ki so naštete v Prilogi I

1. Datum prijave.

2. Čas prijave.

3. Država izvora.

4. Ime bolezni in tip virusa, kjer je primerno.

5. Zaporedna številka izbruha.

6. Tip izbruha.

7. Referenčna številka izbruha, povezana s tem izbruhom.

8. Regija in geografska lokacija kmetijskega gospodarstva.

9. Druga regija, ki jo zadevajo omejitve.

10. Datum potrditve.

11. Datum suma.

12. Datum prve infekcije (predvideni).

13. Izvor bolezni.

14. Sprejeti ukrepi nadzora.

15. Število za bolezen dovzetnih živali na gospodarstvu (a) govedo, (b) prašiči, (c) ovce, (d) koze, (e) perutnina, (f) kopitarji, (g) ribe, (h) divje živali, (i) pri boleznih čebel je treba podati število za bolezen dovzetnih panjev.

16. Število klinično prizadetih živali na gospodarstvu (a) govedo, (b) prašiči, (c) ovce, (d) koze, (e) perutnina, (f) kopitarji, (g) ribe, (h) divje živali, (i) pri boleznih čebel je treba podati število klinično prizadetih panjev.

17. Število živali, ki so na gospodarstvu poginile (a) govedo, (b) prašiči, (c) ovce, (d) koze, (e) perutnina, (f) kopitarji, (g) ribe, (h) divje živali.

18. Število pokončanih živali (a) govedo, (b) prašiči, (c) ovce, (d) koze, (e) perutnina, (f) kopitarji, (g) ribe, (h) divje živali.

19. Število uničenih trupel (a) govedo, (b) prašiči, (c) ovce, (d) koze, (e) perutnina, (f) kopitarji, (g) ribe, (h) divje živali, (i) pri boleznih čebel je treba podati število uničenih panjev.

20. (Predvideni) datum zaključka pokončanja.

21. (Predvideni) datum zaključka uničenja.

Dodatne informacije pri prašičji kugi:

1. Razdalja od najbližjega kmetijskega gospodarstva s prašiči.

2. Število in kategorija (plemenski, pitanci, in pujski ( 15 )) prašičev na okuženem gospodarstvu.

3. Število in kategorija prašičev (plemenski, pitanci, in pujski (15) ), ki so klinično prizadeti na okuženem gospodarstvu.

4. Diagnostična metoda.

5. Če ni na gospodarstvu, potem je bolezen potrjena na klavnici ali med transportom.

6. Potrditev primarnih primerov ( 16 ) pri divjih prašičih

Pri boleznih rib:

Kadar se okužbe z infekciozno hematopoetsko nekrozo, infekciozno anemijo lososov in virusno hemoragično septikemijo potrdijo v odobrenih ali prostih ribogojnicah ali na območjih, jih je treba prijaviti kot primarne izbruhe. Ime in opis odobrene ribogojnice ali območja je treba vključiti v poročilo kot prosto besedilo.